کسه منی پاد ءِ) مولابخش رئیسی )
گوستگیں هپتگ ءّچار شمبے ءِسهب ءّوهدے من موتور ءِتوار ءّگوں جاه سٌراتاں گنداں منی چپی پادءِماتیں موردانگ هبرستگ ءُڈِهما ڈِهم انت ءُگوں من روگ نه بیگ ءّانت . من په واری ے پاد اتکاں موتور چست کت ، پدا لوٹ ات به وپساں ، پدا پس ءّموتور دور دات . من اے رندی پاد اتکاں موتور چست کت ، منی مات ءّگوشت : ناهاری چے ورےْمن گوشت رواں بازار ءّچیزے وراں . من موتور آس دات ءُدیم په بازار ءّشتاں . وهدے من بازار ءّرس اتاں ، لوٹ ات ناهاری به کناں ، گنداں من زبر زبر نه آں .
منی واسته ناهاری آورت اش ، من دو دپار ءّگیشتر وارت نه کت ، پاد اتکاں دیم په اداره ارشاد ءّشتاں که کمالان ءِمراگش ءِبازیں کارے پشت کپتگ ات . ارشاد ءّکه رستاں چاراں منی پادءّمن ءّمن ءّپهکا جواب داتگ ، چه ته ءّترومبگ ءّات . ارشاد ءِکارمستر واجه محمدی ءّمن ءّگوشت برو نادراهجاه ءّمن تئی زراں وت دیاں . یوسف مختاری گوانک ےْجت یوسف ءّمن ءّنادراهجاه ءّبرت . پاد اوں سک درد ءّات ، من یوسف ءّگوشت : من شت نه کناں . یوسف ءّمن ءّپه واری ے ڈاکٹر ءِگورا برت ، ڈاکٹر ءّمن ءّچارات ءُگوشت : تو بائدانت چیزے روچ مئی مهمان ببئے ، ترا نادراهجاه ءّوپسگ لوٹ ایت ، من ءّراهے نیست ات ، من وپتاں . گلکوسے من ءّجت اش که سرءّےْنبشتگ ات ) کلرید سدیم ( بزاں وادوشکنیں گلکوس ، من ڈاکٹر ءّگوشت : من ءّپشار هست ، اے وّوادی گلکوسے ، ڈاکٹر ءّگوشت : شر گوشاں کش انت ےْ. ڈاکٹر گار بوت ، کس نیاتک من وت بست .
کسٌه منی پاد ءِ
)دومی بهر (مولابخش رئیسی
من چارات ناں اشاں بیرگ بیرگ ءّمن ءّکشگ لوٹ انت . شریں سهتے ءّپد ڈاکٹر اتک ، من گوں ڈاکٹرءّگجری کت ، ڈاکٹرءّمنی پسٌه بلوچی ءّدات من زانت ڈاکٹر بلوچے ، ڈاکٹر ءّمنی پاد چارات ءُگوشت ےْ:ترا همدا وپسگ لوٹ ایت ، من گمان کناں ترا ” نقرس ” ءِنادراهی ءّگور جتگ . من ءّترسے نیست ات من گوشت : شریں من وپساں . منی پاد سک درد ءّات ءُپدا دگه راهے هم نیس ات ، ابید وپسگ ءّ.من ءّاورجانس ءّواپینت اش . من گوں ڈاکٹر ءّهم گوشت : واجه ڈاکٹر من ءّپشار هست ءُاے گلکوس وادی گلکوسے . ڈاکٹر ءّگوشت گڑا اے گلکوس په ترا شر نه انت . ڈاکٹرءّپشت مان دات ءُشت ، من منتاں گوں وادی گلکوس ءّمن چارات ناں اے گلکوس ءِوڑا نه انت . من گلکوس پدا بست . منی هون اش کشت انت په تپاسگ ءّکه باچکوں من ءّچون انت . وڑیں مردم اورجانس ءّآرگ بیت انت . یک بلوچیں ورناهے آرت اش ، اے ورنا ه ءّپیرزالیں گجر ے گپتگ ات ) سانگ ےْکتگ ات ( یک دگه شیشگ کشٌوکیں ورناهے آرت اش ایشی زاناں چونیں چیوانٹ کش ات . اے شپ گوست ، سهب ءّڈاکٹر پدا آتک ، من ءّچارات ےْمنی پاد گوات انگت هما جاه ءّات ، بلے درد کمے سوترات . اے روچ گوست ، شپ بیت مردم آیان روان بیت انت ، من انگت اورجانس ءّاتاں . عبدالوهاب ایران نجاد اتک منی چارگ ءّبهمنت تو اد ءّکپتگ ےْمن گوشت هئو . وهاب ءّیک دو گوانک کت ءُمن ءّگوشت ےْترا بّرّنت ته ءّوهاب شت . رندترا مارا تواراش جت که تراته ءّبّرّنت . من اش ته ءّبُرت . واجه صمد هوتی ءّمن ءّدیت دلوارگ بیت . اے درگت ءّمن ءّامیت هست ات لهتے سنگت منی چارگ ءّالم کاینت ، بلے گندگ ءّآیاں گوں وتی سیاسی کاراں دز گٹ ات انت ، اے واجه چارانت کسے ءّووٹ هست آئی ءِچارگ ءّروّنت . مئے لبزانکی مردمانی ته ءّماسٹر رشید ءُطارق ءُواجه فاروق هوت منی چارگ ءّاتک انت . من اشانی تور ءّواراں . من اے هبر شری ءّمارات ، اگاں کسے نادراهی ءِتهت ءِباهوٹ بیت ، په مردمانی گندگ ءّتُودُکی بیت . من اے هم شر زانگ ءّاتاں منی واجهیں هدامرزی ئیں پت چه من دل کهرانت . من شریں چکے په وتی پت ءّنه بیتگاں . من هنٌی شر زاناں من وتی پت ءِهکٌاں دیگ ءّیاں . منی پت یک بے آزاریں انسانے ات ، آئی ءّوتی پت ءِمهر ندیستگ ات ، منی چه هما گوگاهی ءّچورو بیتگ ات . براتانی مهرےْهم نه رستگ ات . ما هم شریں چک نه اتیں په وتی پت ءّ. منی دابیں چک ءِبیگ نه بیگ یک انت . من چه اوتاگ ءّڈن واپینگ بیتاں ، شیهک نامیں جهلو ءِمردے ءّگوں آژناگ بیتاں ، سکیں شریں مردے ات . منی پادءِدرد هم گهترات ، گواتے هم ایر اتکگ ات .منی چاوار منی مردیں چُکاں کت . من ءّچوش بیت چه من شزارانت ، من هم انچوش بیتگاں ، من مروچی وتی بزٌگیں پت ءِترانگ ءّکپگ ءّآں که انسان ءِواسته دراهیں چیز زر نه انت ، مهر هم هژدری انت . مروچی گوں من هم انچوش بیگ ءّانت که من گوں وتی پت ءّکتگ . هیر من گوں محمدی ) ارشاد ءِکارمستر( ءّگوشت : اگاں منی سرا کارے کپت ، من ءّمنی پت ءِمانش ءِگورا جاه درپ به کن ات . همے وادی گلکوس آهر کار من ءّجت اش ، من ءّهچ نه بیت . ڈاکٹرے په چم نه گندےْنادراه هدا ءِامیت ءّکپتگ انت . کمپوڈرانی دیم چارگ نه بیت ، میاریگ هم نه انت ، یک کمپوڈرے گپڑے نادراه . من انچوش اشکتگ ، اگاں کساس پنچ سی سی ءّرگ ءِته ءّگوات بروت ، مردم مریت ، چهبارءِنادراه جاه ءّپنجاه شست سی سی گوات نادراهانی رگاں روت ، من گوشاں هدانت کس نه مریت . تئی دل ءِهٹٌِک سد یت کمپوڈر تئی پسه ءّنه دینت .
منی دست سک درد ءّات . کمپوڈرانی دل ءّرهم روش نیست ، من دل داشت نه کت ، گوں کمپوڈر ءّگوشت اوں منی دست ءِرگ سک درد کنگ ءّانت . کمپوڈر ءّسیچن چه منی راستی دست ءّکش ات چپی دست ءّجت . واجه شیهک زر آبادی ڈاکٹر ءّیل دات ، شیهک ءّشکر ءِنادراهی ات . شیهک ءّوتی آزاتی ءِ جژن گپت ، چو پورو چه بندیجاه ءّآزات بیتگ ات . شیهک شت من ءّاوتاگے ءِته ءّبرت اش . اود ءّهم زرآبادی ے مارءّوارتگ ات ، وپتگ ات ءُشزارات که کدی یل به بیت وتی ملک ءّبه روت . من ءّچوش بیگ ءّات ، گهتراں . سهب ءّڈاکٹر اتک من ءّچارات ےْگوشت ےْتو نی شت گن ےْمن هم گل بیتاں ، بلے باز وش نه اتاں که ڈن ءّبه رواں، تهنا یک ترسے من ءّروگ ءّناچار کنگ ءّات آ هم نادراهجاه ءِوپسگ ءِزرات . من ءّ جن ءِلوگ ءّبرت اش ، من ءّچوش بیگ ءّات که ماں اے لو گ ءّدر آمد ے آں .هنٌی جهندم پیسری پاد ءّدومی پاد هم گوات انت